钦定古今图书集成/明伦汇编/官常典/第649卷 > 万思谦
## 钦定古今图书集成/明伦汇编/官常典/第649卷 > 万思谦

按《苏州府志》：“思谦，字益甫，南昌人。嘉靖二十六年丁
未进士。任嘉定令，政尚惇大，不矜名炫才。邑多逋赋，
逃亡者众，田益荒，叹曰：‘治此如烹鲜，可更为扰乎？且
民有死耳，赋终不可得偿，不如因而宽之。癸丑夏，倭
寇薄东城，乘风焚仓舍，城几陷，叩头吁天，风反火灭，
贼酋连中矢石毙，乃解去。因虑邑城土堞难守，请易’”
以“甓。”会迁刑部郎，留以俟工毕。越明年，城成，贼果大
至，恃以无患。